Document ID: /roh_data/filtered/swiss_laws_in_ROH.jsonl.gz/281

730.110

Cunvegna da basa per la collavuraziun inter- chantunala cun gulivaziun da las grevezzas (cunvegna da basa, CBI)

deliberada ils 24 da zercladur 2005 da la conferenza da las regenzas chan- tunalas (CdC) per la ratificaziun en ils chantuns

I.

1.

Disposiziuns generalas

PRINCIPS

1

Art.

1 Questa  cunvegna  da  basa  regla  ils  princips  e  las  proceduras  da  la collavuraziun interchantunala cun gulivaziun da las grevezzas.

2 Ella  è  la  basa  per  ils  contracts  da  collavuraziun  interchantunala  en  ils secturs tenor l'artitgel 48a da la constituziun federala 1).

3 A la cunvegna da basa pon ils chantuns suttametter contracts da collavu- raziun interchantunala d'auters champs d'incumbensa.

Intent e champ d'applicaziun

2

Art.

1 La  collavuraziun  interchantunala  cun  gulivaziun  da  las  grevezzas  ha  la finamira  d'ademplir  las  incumbensas  en  ina  moda  economica  che  corre- spunda als basegns.

2 Ella sto vegnir concepida uschia che las giudidras respectivamain ch'ils giudiders surpiglian er ils custs e portan las decisiuns.

3 La  conferenza  da  las  regenzas  chantunalas  (CdC)  publitgescha  mintga quatter onns in rapport da gestiun davart il stadi da l'applicaziun dals prin- cips da la collavuraziun interchantunala.

3

Art.

Ils chantuns s'obligheschan d'observar ils princips da la subsidiaritad e da l'equivalenza fiscala confurm al senn er entaifer il chantun.

4

Art.

1 Las regenzas chantunalas èn obligadas d'infurmar ils parlaments chantu- nals a temp ed en moda cumplessiva davart cunvegnas existentas u inten
1)  CS 101

1-1-2008

Finamiras da la collavuraziun interchantunala cun gulivaziun da las grevezzas

Collavuraziun intrachantunala cun gulivaziun da las grevezzas

Posiziun dals parlaments chantunals

1

730.110

Cunvegna da basa gulivaziun da las grevezzas, CBI

ziunadas en il sectur da la collavuraziun interchantunala cun gulivaziun da las grevezzas.

2 Dal  rest  regla  il  dretg  chantunal  ils  dretgs  da  cundecisiun  dals  parla- ments.

2.

CUMPETENZAS

Conferenza da las regenzas chantu- nalas (CdC)

5

Art.

1 Decleraziuns da participaziun, decleraziuns d'extrada e dumondas da mi- dar la cunvegna da basa ston vegnir deponidas tar la CdC.

2 La CdC fixescha l'entrada en vigur e l'aboliziun da la cunvegna da basa ed exequescha in'eventuala procedura da midada.

3 Ella  elegia  las  commembras  ed  ils  commembers  da  la  cumissiun  inter- chantunala da contract (CIC) ed approvescha ses urden da gestiun.

Presidi da la CdC

6

Art.

La presidenta u il president da la CdC è cumpetent per la procedura preli- minara informala en il rom da la procedura per reglar dispitas.

Cumissiun inter- chantunala da contract (CIC)

7

Art.

1 La CIC è cumpetenta per la procedura da mediaziun formala en il rom da la procedura per reglar dispitas.

2 Ella sa cumpona da sis commembras e commembers che vegnan elegids da la CdC per ina perioda d'uffizi da quatter onns. Tar l'elecziun sto vegnir resguardà  che  las  regiuns  linguisticas  vegnian  represchentadas  adequata- main.

3 Ella sa dat in urden da gestiun.

4 La CdC surpiglia ils custs per installar la CIC. Tut ils ulteriurs custs ston vegnir surpigliads da las partidas tenor l'artitgel 33 alinea 5.

3.

NOZIUNS

8

Art.

1 Furnitura respectivamain furnitur da prestaziuns è in chantun u ina insti- tuziun  purtadra  communabla  che  survegn  la  cumpetenza  da  realisar  las prestaziuns.

2 Cumprader da prestaziuns è quel chantun che indemnisescha las presta- ziuns.

3 Producenta  respectivamain  producent  da  prestaziuns  è  tgi  che  produce- scha ina prestaziun.

2

1-1-2008

Cunvegna da basa gulivaziun da las grevezzas, CBI

730.110

4 Retschavidra respectivamain retschavider da prestaziuns è tgi che fa die- ver d'ina prestaziun.

5 Dumandadras respectivamain dumandaders en il senn dals artitgels 13 e 23  èn  retschavidras  respectivamain  retschaviders  da  prestaziuns  pussai- vels.

II.

Furmas da la collavuraziun interchantunala cun guliva- ziun da las grevezzas

9

Art.

Questa cunvegna da basa regla las suandantas furmas da la collavuraziun interchantunala cun gulivaziun da las grevezzas:

a)

b)

l'instituziun purtadra communabla;

la cumpra da prestaziuns.

1.

INSTITUZIUN PURTADRA COMMUNABLA

10

Art.

1 Sco  instituziun  purtadra  communabla  vegn  designada  in'organisaziun  u ina  instituziun  da  dus  u  da  plirs  chantuns  che  ha  la  finamira  da  furnir tschertas prestaziuns en il rom da la collavuraziun interchantunala cun gu- livaziun da las grevezzas.

2 Ils  chantuns  che  sa  participeschan  a  l'instituziun  purtadra  communabla vegnan designads sco chantuns purtaders.

Definiziuns

11

Art.

1 Valair vala il dretg a la sedia da l'instituziun purtadra communabla.

2 Resalvadas  restan  regulaziuns  divergentas  en  ils  contracts  interchantu- nals respectivs.

Dretg applitgabel

12

Art.

1 En l'instituziun purtadra han ils chantuns purtaders da princip dretgs da cogestiun e da cundecisiun paritetics che pon excepziunalmain vegnir va- litads tenor la participaziun finanziala.

2 Ils dretgs da cogestiun e da cundecisiun èn cumplessivs e s'extendan sin tut ils secturs da la furniziun da prestaziuns.

Dretgs dals chan- tuns purtaders

13

Art.

Dumandadras respectivamain dumandaders or dals chantuns purtaders han ils medems dretgs d'access a las prestaziuns.

Medems dretgs d'access

1-1-2008

3

730.110

Cunvegna da basa gulivaziun da las grevezzas, CBI

Surveglianza

Controlla da gestiun

Entrada

Extrada

14

Art.

1 Ils chantuns purtaders garanteschan che la gestiun e che l'administraziun da l'instituziun purtadra communabla vegnian survegliadas en moda effi- cazia.

2 Els delegheschan las funcziuns da surveglianza ad organs adattads. A tut ils chantuns purtaders sto vegnir dada la pussaivladad da sa participar als organs.

15

Art.

1 En  cas  d'instituziuns  purtadras  communablas  vegnan  installadas  cumis- siuns da gestiun interparlamentaras.

2 La repartiziun dals mandats è da princip paritetica. En cas excepziunals po ella sa drizzar tenor la clav da finanziaziun. A mintga chantun sto den- tant vegnir concedida ina represchentanza minimala.

3 La cumissiun da gestiun interparlamentara vegn infurmada a temp ed en moda cumplessiva davart la lavur da l'instituziun purtadra communabla.

4 Las cumissiuns da gestiun interparlamentaras pon proponer als chantuns purtaders da midar il contract. En il rom da l'elavuraziun d'ina incarica da prestaziun  e  d'in  preventiv  global  han  ellas  dretgs  da  cundecisiun  ade- quats.

16

Art.

1 Novs chantuns purtaders pajan ina summa d'entrada. Questa summa cor- respunda  proporziunalmain  a  la  valur  actuala  da  las  investiziuns  fatgas dals chantuns purtaders vertents.

2 Ils chantuns purtaders vertents han in dretg sin la summa d'entrada en la dimensiun da las investiziuns ch'els han fatg.

3 La  procedura  d'entrada  sto  vegnir  reglada  en  ils  contracts  interchantu- nals.

17

Art.

1 La  procedura  d'extrada  e  las  cundiziuns  d'extrada  inclusiv  in  eventual dretg  d'indemnisaziun  dals  chantuns  extrants  ston  vegnir  regladas  en  ils contracts interchantunals.

2 Chantuns extrants stattan buns per obligaziuns ch'èn resultadas durant il temp ch'els èn stads participads sco conpurtaders.

Schliaziun

18

Art.

1 In eventual retgav da schliaziun e da liquidaziun sto vegnir repartì pro- porziunalmain sin las parts contrahentas a norma da la participaziun.

4

1-1-2008

Cunvegna da basa gulivaziun da las grevezzas, CBI

730.110

2 Per eventualas obligaziuns ch'existan il mument da la schliaziun stattan buns ils chantuns purtaders en moda solidara, uschenavant ch'ils contracts interchantunals na prevesan nagut auter.

19

Art.

1 Ils chantuns purtaders stattan buns en moda subsidiara e solidara per las obligaziuns d'instituziuns purtadras communablas.

2 Ils  chantuns  purtaders  stattan  buns  per  persunas  ch'els  delegheschan  en organs interchantunals.

3 Resalvadas  restan  regulaziuns  divergentas  en  ils  contracts  interchantu- nals respectivs.

Responsabladad

20

Art.

Ils chantuns purtaders ston vegnir infurmads a temp ed en moda cumples- siva davart la lavur da l'instituziun purtadra communabla.

Infurmaziun

2.

CUMPRA DA PRESTAZIUNS

21

Art.

Prestaziuns pon vegnir cumpradas tras pajaments da gulivaziun, tras il ba- rat da prestaziuns u tras ina maschaida da pajament e da barat.

22

Art.

A las cumpradras respectivamain als cumpraders da prestaziuns vegn per regla concedì almain in dretg da cogestiun parzial.

23

Art.

1 Dumandadras respectivamain dumandaders or dals chantuns contrahents han da princip ils medems dretgs d'access a las prestaziuns.

2 En cas da restricziuns d'admissiun han dumandadras respectivamain du- mandaders or da chantuns contrahents la preferenza envers dumandadras respectivamain dumandaders or da chantuns betg contrahents.

3 En cas da restricziuns d'admissiun han dumandadras respectivamain du- mandaders or da chantuns purtaders la preferenza envers dumandadras re- spectivamain dumandaders or da chantuns che cumpran prestaziuns.

24

Art.

Las  furnituras  respectivamain  ils  furniturs  da  prestaziuns  ston  infurmar periodicamain ils  cumpraders  da prestaziuns davart las prestaziuns furnidas.

las  cumpradras

respectivamain

Furmas da la cumpra da prestaziuns

Cogestiun da las cumpradras respectivamain dals cumpraders da prestaziuns

Access a las prestaziuns

Barat d'infurma- ziuns

1-1-2008

5

730.110

Cunvegna da basa gulivaziun da las grevezzas, CBI

III.  Gulivaziun da las grevezzas

1.

BASA PER ERUIR LAS INDEMNISAZIUNS

Calculaziuns dals custs e da las pre- staziuns

25

Art.

1 Las indemnisaziuns vegnan eruidas sin basa da calculaziuns transparen- tas e chapaivlas dals custs e da las prestaziuns.

2 Ils chantuns che sa participeschan ad in contract elavuran las pretensiuns per calcular ils custs e las prestaziuns.

Bilantscha dals custs e dal niz

26

Art.

1 Avant  che  cumenzar  cun  tractativas  mussan  las  partenarias  respectiva- main  ils  partenaris  da  tractativas,  da  tge  prestaziuns  e  da  tge  avantatgs ch'ellas respectivamain ch'els profiteschan sco er cun tge custs e cun tge effects  negativs  ch'ellas  respectivamain  ch'els  vegnan  engrevgiads.  Las furnituras respectivamain ils furniturs da prestaziuns preschentan ils custs che resultan.

2 Ils chantuns èn obligads da metter a disposiziun ils documents necessa- ris.

2.

PRINCIPS PER LAS INDEMNISAZIUNS

Indemnisaziuns per retrair presta- ziuns or d'auters chantuns

27

Art.

1 Prestaziuns cun custs considerabels che na vegnan betg surpigliads da las retschavidras respectivamain dals retschaviders da prestaziuns extrachan- tunals vegnan indemnisadas tras pajaments da gulivaziun dals chantuns.

2 Da princip èsi chaussa da las parts contrahentas da fixar l'indemnisaziun ed ils ulteriurs cuntegns dal contract.

Criteris per l'indemnisaziun

28

Art.

1 Per fixar l'indemnisaziun partan ins da la media dals custs cumplets.

2 L'indemnisaziun s'orientescha al resultat e sa drizza tenor il diever effec- tiv da las prestaziuns.

3 Ulteriurs criteris per fixar l'indemnisaziun èn:

a)

b)

c)  avantatgs  e  dischavantatgs  dal  lieu  considerabels  en  connex  cun  la

ils dretgs da cogestiun e da cundecisiun concedids u duvrads;

l'access concedì a la purschida da prestaziuns;

furniziun e cun la retratga da prestaziuns;

la transparenza da la cumprova dals custs;

la rentabilitad da la realisaziun da las prestaziuns.

d)

e)

6

1-1-2008

Cunvegna da basa gulivaziun da las grevezzas, CBI

730.110

29

Art.

La  furnitura  respectivamain  il  furnitur  da  prestaziuns  s'oblighescha  da consegnar l'indemnisaziun a la producenta respectivamain al producent da prestaziuns, uschenavant che questa respectivamain che quest surpiglia ils custs per realisar la prestaziun.

Indemnisaziun da la producenta u dal producent da las prestaziuns

30

Art.

1 Sche las vischnancas produceschan prestaziuns, las sto vegnir concedì in dretg d'audienza e da cogestiun.

2 En in contract interchantunal po vegnir concedì a vischnancas u ad orga- nisaziuns che vegnan purtadas da las vischnancas in dretg direct sin l'in- demnisaziun.

Vischnancas sco producentas da prestaziuns

IV.  Reglar dispitas

Princip

31

Art.

1 Tras tractativas u tras mediaziun sa stentan ils chantuns ed ils organs in- terchantunals da reglar las dispitas pervi da contracts interchantunals exi- stents u intenziunads.

2 Per  tut  las  dispitas  en  connex  cun  la  collavuraziun  interchantunala  cun gulivaziun da las grevezzas s'obligheschan els da sa participar a la proce- dura per reglar dispitas descritta qua sutvart, avant che purtar in plant te- nor l'artitgel 120 alinea 1 litera b da la lescha federala davart il tribunal fe- deral dals 17 da zercladur 2005 1).

3 La procedura per reglar dispitas po vegnir instradada er da chantuns che na fan betg part da la cunvegna sco er d'organs interchantunals che na sa basan betg sin la CBI.

32

Art.

1 La procedura per reglar dispitas ha dus stgalims. Ella consista d'ina pro- cedura preliminara informala davant il presidi da la CdC e d'ina procedura da mediaziun formala davant la CIC.

2 Per quest intent po mintga chantun e mintga organ interchantunal intro- ducir la procedura per reglar dispitas, e quai cun far en scrit ina dumonda da mediaziun tar il presidi da la CdC.

Procedura per reglar dispitas

33

Art.

1 Suenter che la dumonda da mediaziun è entrada, envida la presidenta u il president da la CdC ubain in'autra persuna ch'ella ha designà sco mediatu
Procedura preli- minara informala

1)  CS 173.110

1-1-2008

7

730.110

Cunvegna da basa gulivaziun da las grevezzas, CBI

Procedura da me- diaziun formala

ra u sco mediatur las represchentanzas da las partidas participadas ad ina discussiun.

2 En  enclegientscha  cun  las  persunas  participadas  po  vegnir  engaschada ina persuna ch'è spezialmain qualifitgada sin il sectur da la mediaziun.

3 Sche la procedura preliminara informala na porta betg ina reconciliaziun entaifer sis mais dapi che la dumonda da mediaziun è entrada, introduce- scha la mediatura u il mediatur la procedura da mediaziun formala davant la CIC.

34

Art.

1 La CIC communitgescha a las partidas l'avertura da la procedura da me- diaziun formala.

2 Las commembras ed ils commembers da la CIC designeschan ina parsu- ra u in parsura per la procedura da mediaziun pendenta. Sch'ellas e sch'els n'arrivan betg da sa cunvegnir entaifer in mais ad ina proposta communa- bla u sche la persuna designada vegn refusada d'ina partida, vegni duman- dà la presidenta u il president dal tribunal federal da designar ina parsura u in parsura per la procedura da mediaziun.

3 L'avertura  da  la  procedura  da  mediaziun  sto  vegnir  communitgada  a  la chanzlia  federala  cun  inditgar  l'object  da  dispita.  Sche  la  dispita  tanghe- scha  interess  federals,  po  il  cussegl  federal  designar  ina  persuna  che  sa participescha a la procedura da mediaziun sco observatura da la confede- raziun.

4 Las  partidas  èn  autorisadas  da  menziunar  en  scrit  e  da  documentar  lur puntgs da vista divergents per mauns da la CIC. Ellas survegnan er la pus- saivladad  da  s'exprimer  a  bucca  davant  la  CIC.  La  tractativa  sto  vegnir protocollada.

5 Il resultat vegn fixà da la CIC per mauns da las persunas participadas en in document uffizial. En quel sto er vegnir reglà, co ch'ils custs da proce- dura vegnan repartids sin las partidas.

6 Las partidas s'obligheschan da purtar in eventual plant tar il tribunal fe- deral svizzer entaifer sis mais, suenter ch'in eventual naufragi da la proce- dura da mediaziun è vegnì communitgà formalmain.

7 Ellas s'obligheschan da metter tar las actas processualas ils documents da la procedura per reglar dispitas.

V.

Disposiziuns finalas

Participaziun ed extrada

35

Art.

1 La participaziun a la cunvegna da basa daventa valaivla tras la communi- caziun a la CdC.

8

1-1-2008

Cunvegna da basa gulivaziun da las grevezzas, CBI

730.110

2 Mintga chantun po extrar da la cunvegna tras ina decleraziun a la CdC.

L'extrada daventa valaivla a la fin da l'onn chalendar che suonda l'onn che la decleraziun è vegnida fatga.

3 L'extrada po vegnir declerada il pli baud per la fin dal tschintgavel onn dapi  l'entrada  en  vigur  e  tschintg  onns  suenter  che  la  participaziun  è succedida.

36

Art.

La  cunvegna  da  basa  entra  en  vigur 1),  cur  che  18  chantuns  èn  sa participads a quella.

Entrada en vigur

37

Art.

1 La cunvegna da basa ha vigur illimitada.

2 Ella vegn abolida, sch'il dumber da commembers sutpassa 18.

Vigur ed aboliziun

38

Art.

Sin dumonda da trais chantuns introducescha la CdC la midada da la cun- vegna da basa. La midada entra en vigur sut las premissas da l'artitgel 36.

Midada da la cunvegna da basa

1)  1.  da  schaner  2008;  la  radunanza  plenara  da  la  CdC  ha  constatà  ils  14  da

december 2007 che tut ils chantuns han ratifitgà il contract

1-1-2008

9